Neuvoston 15 päivänä huhtikuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 39/2002 Euroopan parlamentin ja neuvoston asetuksen antamiseksi yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta



Virallinen lehti nro C 145 E , 18/06/2002 s. 0122 - 0124



Neuvoston 15 päivänä huhtikuuta 2002 vahvistama YHTEINEN KANTA (EY) N:o 39/2002 Euroopan parlamentin ja neuvoston asetuksen (EY) N:o .../2002, annettu ..., antamiseksi yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta (2002/C 145 E/06) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), toimivat perustamissopimuksen 251 artiklassa säädetyn menettelyn mukaisesti(3), sekä katsovat, että (1) Neuvoston asetuksessa (EY) N:o 577/98(4) säädetään työvoimaa koskevan otantatutkimuksen perusteista. Tämän tutkimuksen tarkoituksena on vertailukelpoisten tilastotietojen saaminen työllisyyden ja työttömyyden tasosta, rakenteesta ja kehityksestä jäsenvaltioissa. (2) Neuvoston 19 päivänä tammikuuta 2001 vahvistamassa EMU:n tilastovaatimuksia koskevassa toimintasuunnitelmassa katsotaan asetuksen (EY) N:o 577/98 edellyttämän työvoimaa koskevan otantatutkimuksen nopea täytäntöönpano kaikissa jäsenvaltioissa ensisijaiseksi toimeksi. (3) Asetuksen (EY) N:o 577/98 voimaantulosta on nyt kulunut riittävän pitkä aika asetuksen täydellisen täytäntöönpanon vaatimien järjestelyjen ja sitoumusten tekemiseksi kaikissa jäsenvaltioissa. Kaikki jäsenvaltiot eivät kuitenkaan ole tehneet näitä järjestelyjä ja sitoumuksia. Siksi poikkeukselle, jonka mukaan jäsenvaltioiden on mahdollista toteuttaa vain vuosittainen tutkimus, olisi asetettava aikaraja. (4) Asetuksen (EY) N:o 577/98 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti. (5) Asetus (EY) N:o 577/98 olisi siksi muutettava vastaavasti. (6) Neuvoston päätöksellä 89/382/ETY, Euratom(6) perustettua tilasto-ohjelmakomiteaa on kuultu mainitun päätöksen 3 artiklan mukaisesti, OVAT ANTANEET TÄMÄN ASETUKSEN: 1 artikla Muutetaan neuvoston asetus (EY) N:o 577/98 seuraavasti: 1. Korvataan 1 artiklan toinen kohta seuraavasti: "Tutkimus toteutetaan jatkuvana, ja sillä saadaan neljännesvuosittaisia ja vuosittaisia tietoja; enintään vuoden 2002 loppuun ulottuvan siirtymäkauden aikana niiden jäsenvaltioiden, jotka eivät pysty toteuttamaan jatkuvaa tutkimusta, on sen sijaan toteutettava vuosittainen, keväällä toteutettava tutkimus. Edellisestä poiketen siirtymäkautta jatketaan a) Italian osalta vuoteen 2003; b) Saksan osalta vuoteen 2004, edellyttäen että Saksa toimittaa korvaavat neljännesvuosittaiset tilastotiedot työvoimaa koskevan otantatutkimuksen keskeisistä kokonaissuureista sekä vuosikeskiarvot tietyistä työvoimaa koskevan otantatutkimuksen kokonaissuureista." 2. Korvataan 8 artikla seuraavasti: " 8 artikla Menettely 1. Komissiota avustaa neuvoston päätöksen 89/382/ETY, Euratom(7) 1 artiklalla perustettu tilasto-ohjelmakomitea. 2. Jos tähän kohtaan viitataan, sovelletaan päätöksen 1999/468/EY(8) 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä.". 2 artikla Tämä asetus tulee voimaan sitä päivää seuraavana päivänä jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 270 E, 25.9.2001, s. 23. (2) EYVL C 48, 21.2.2002, s. 67. (3) Euroopan parlamentin lausunto, annettu 11. joulukuuta 2001 (ei vielä julkaistu virallisessa lehdessä), neuvoston yhteinen kanta, vahvistettu 15. huhtikuuta 2002, ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 77, 14.3.1998, s. 3. (5) EYVL L 184, 17.7.1999, s. 23. (6) EYVL L 181, 28.6.1989, s. 47. (7) EYVL L 181, 28.6.1989, s. 47. (8) EYVL L 184, 17.7.1999, s. 23. NEUVOSTON PERUSTELUT I JOHDANTO 1. Komissio toimitti neuvostolle 13.6.2001 ehdotuksen Euroopan parlamentin ja neuvoston asetukseksi yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta. 2. Ehdotuksen perustana on EY:n perustamissopimuksen 285 artikla, jonka nojalla sovelletaan perustamissopimuksen 251 artiklassa määrättyä yhteispäätösmenettelyä Euroopan parlamentin kanssa. 3. Euroopan parlamentti hyväksyi komission ehdotuksen tarkistuksitta ensimmäisessä käsittelyssään 11.12.2001. 4. Talous- ja sosiaalikomitea antoi lausuntonsa 14.1.2002. 5. Neuvosto vahvisti yhteisen kannan 15.4.2002 perustamissopimuksen 251 artiklan mukaisesti. II EHDOTUKSEN TAVOITE Ehdotuksen tavoitteena on muuttaa asetusta (EY) N:o 577/98, jotta varmistetaan, että kaikki jäsenvaltiot toteuttavat jatkuvaa työvoiman otantatutkimusta. Niiltä jäsenvaltioilta, jotka eivät pysty toteuttamaan jatkuvaa tutkimusta, poistetaan mahdollisuus toteuttaa ainoastaan yksi vuosittainen tutkimus. Lisäksi ehdotuksessa ajanmukaistetaan komiteamenettelyä koskevat asetuksen säännökset vastaamaan 28.6.1999 tehtyä neuvoston päätöstä 1999/468/EY. III YHTEISEN KANNAN ERITTELY Yhteinen kanta noudattaa komission ehdotusta, jonka Euroopan parlamentti on hyväksynyt. Yhteiseen kantaan on kuitenkin lisätty Italiaa ja Saksaa koskevat poikkeukset, jotta ne voivat tehdä tarvittavat tekniset valmistelut jatkuvan tutkimuksen toteuttamiseksi. Italian osalta siirtymäkautta jatketaan vuodella, vuoden 2003 loppuun. Saksan osalta siirtymäkautta jatketaan kahdella vuodella, vuoden 2004 loppuun, edellyttäen että Saksa toimittaa korvaavat neljännesvuosittaiset tilastotiedot työvoimaa koskevan otantatutkimuksen keskeisistä kokonaissuureista sekä vuosikeskiarviot tietyistä työvoimaa koskevan otantatutkimuksen kokonaissuureista. Näiden tietojen antamisella turvataan EU:n tilastojen yhtenäisyys siirtymäkaudella, jolloin Saksa ei toimita jatkuvaan tutkimukseen perustuvia tietoja, ja näin varmistetaan, että tietoja saadaan useammin ja että ne ovat yksityiskohtaisempia kuin vuosittaisesta tutkimuksesta saatavat tiedot. IV LOPUKSI Neuvosto katsoo, että sen yhteiseen kantaan tehdyt muutokset ovat täysin ehdotetun asetuksen tavoitteiden mukaisia ja että asetusta voidaan näin ollen alkaa soveltaa kaikilta osin mahdollisimman pian.